Hus Strax

### Våbenskjold beskrivelse:

På skjoldet ses en wyvern, der repræsenterer både Strax forhold til Lendis familien, men også familiens eventyrslyst. Den røde farve repræsenterer passion og følelser og derfor familiens bånd til penteon-ånden Cela. Desuden er solen og de gule og røde farver en reference til, at familien bor i syden, hvor mod og ære findes. Kårene repræsenterer både familiens egenskaber med et sværd, men også den finesse og stil, de lægger i sværfægtningens kunst.

### Arving:

Prinsesse Idaia, datter af Strax eller Prins Ilias, søn af Strax

### Grundlagt:

13 EI (Alternativt ~200FI, aka. stiftelsen af Lendis Slægten

#### Overordnet:

Strax familien er en familie fyldt med eventyr og sans for æstetik. Dette betyder også, at der ofte blive brugt feje tricks eller lignende for at få åbenlys konflikt hurtigt overstået. Desuden har de også en tendens til at sætte mange ressourcer af til at have massere af overdådige byggerier. Dette er kun muligt, da de udnytter lokalbefolkninger, så de kan få bygget deres slotte for arbejdere, der lige præcis ikke er slaver pga. teknikaliteter. Så trods deres meget pæne ydre, formelle udstråling og naive tilgang til verden, så er de feje og rådne under facaden.

#### Strax navne

***Monark navne.*** I løbet af slægtens levetid har monarken/storhertugen(-inden) generelt set haft de samme 4 navne til at gå igen. Dette skyldes, at man i fortiden ofte har skiftet navn, hvis man har modtaget tronen for at følge i sine forfædres fodspor. Dernæst har man så vedlagt nummeret i rækken, som de er af monark med det samme navn på. *F.eks. hed Terverus Strax II ikke Terverus ved fødsel, men ændrede sit navn, da han blev tronarving efter sin søskendes død og tilføjer d. II, da han var nummer 2 Storhertug ved det navn. De fire gennemgående monark navne er Sarie, Malou, Lendinus og Terverus.*

***Normale navne i slægten*** har en smule ordlyd som noget Spansk/ italiensk/ romersk. *Andre navne er Saab, Idaia, Ilias, Alexandra.*

***Hvornår må man hedde Strax.*** Strax er meget overbeskyttende mht. deres navn og ære. Derfor ønsker de kun medlemmer til hovedfamilien, der er dedikeret til deres sag. Derfor har de defineret hvornår man er myndig, og derfor hvornår man har taget sit valg. *Læs myndighed.*

#### Myndighed

I hus Strax bliver man ikke født som Strax, men modtager i stedet efternavnet ‘af Strax’. Dette bærer man indtil man er blevet myndig. Nå man ikke er myndig er man ikke i stand til at besidde titler, være i arverækken eller få børn, der kan få mulighed for at blive Strax. Man kan dog til hver en tid beslutte sig for, om man vil være Strax eller ej. Hvis man vælger det fra, kan man aldrig blive medlem af familien igen, men kun vende tilbage med navnet “af Strax”. Hvis man vælger at ville blive Strax, er det vigtigt, at man gør det når man kan bevise, at man er myndig. Dette vil ofte være i forbindelse med en præstation i form af et eventyr eller en præstation og med en lokal magister til at overvære. Man får en nemlig en titel, man skal bære resten af sit liv alt efter sin præstation mens man bliver myndig. *Læs Myndighedstitel.*

#### Titler i Hus Strax

***Dronning/konge*** benyttes af den øverste i arverækkefølgen for Strax. Arvefølgen følger den ældste myndige slægtning. - *Man kan ikke modtage titlen konge eller dronning, hvis man er giftet ind i familien. Man kan kun blive prinsgemal eller prinsgemaline.*

***Storhertug(inde)/Hertug(inde)*** er titlen på de, der bestyrer store områder af slægtens land for monarken. Disse skal være direkte af Strax blod eller af en anerkendt vasalslægt.

***Greve/grevinde*** bruges i Strax på normal vis som af andre familier.

***Stormester*** er en titel, som der i Strax familien er to af. Der er lederen for den normale ridderorden, som ofte er besat af et af de lavadelige huse under Strax, mens der er stormesteren for Cela’s Kårde, der næsten altid besiddes af en fra Strax hovedlinjen.

***Hovmester, marskal, junker/komtesse*** er titler, der benyttes af Strax på normal vis.

***Ridder af Celas Kårde*** er den elitære ridderorden for Strax, man kan blive indviet i, hvis man har været ridder i en længere periode, og har fået husets velsignelse. I hus Strax benytter de sig dog ikke af baroner, hvilket betyder af denne slags ridder kan besidde samme mængde land som en baron normalt ville. Som udgangspunkt forlader man ikke ridderordenen, men da den har en tæt tilknytning til hovedfamilien, kan nogle af medlemmerne være nødsaget til at træder ud og modtage en titel som Monark eller Hertug. Disse veteraner modtaget titlen ‘Æresridder af Celas Kårde’.

***Riddere*** benyttes på normaltvis. Riddere modtager generelt meget respekt fra slægten, da ridderen er kernen i de fleste gode eventyr.

***Myndighedstitel*** er defineret af, hvordan man har indtrådt i Hus Strax. Alle der fødes i slægten skal på et tidspunkt i deres liv tage et valg om, hvorvidt de vil modtaget familiens navn, og med det følge en heltemodig gerning. Dronning Malou III har f.eks. myndighedstitlen Fredens Erobrer, da hun undgik borgerkrig hos en af lokalbefolkningerne i de sydligere øer ved at gifte sig med en i deres hovedslægt.

***Præstationstitler*** er de titler, som man i familien modtager, når man har udført et episk eventyr, eller har udrettet en stor ting for familien. Dronning Malou III har f.eks. titlen Føniks af slægten, da hun genoplivede familien til ny styrke efter de tragiske episoder i Oprøret.

***Af Strax*** erstatter ens efternavn, hvis man enten ikke er blevet myndig endnu, eller hvis man originalt har valgt slægten fra, men senere har ombestemt sig og har ville dedikere sig til familien. Så længe man besidder denne titel kan ens børn ikke få valget om at blive Strax men kan på samme fod gøre sig fortjent til at få titlen 'af Strax'.

***Bastard*** er ikke en titel, men er man en bastard gælder særlige regler. Hvis man er bastard kan man godt vælge at blive Strax, men ens børn kan stadig ikke få valget, og man kan ikke være arving. En gammel undtagelse kan dog findes, hvor en bastard af Strax har giftet sig med Strax-slægtens velsignelse og med en nobel af bastardens potentielle titel eller af højere har kunne genvinde ære som en ikke-bastard.

***Livstjener*** er en titel en ikke-adelig kan være heldig at modtage, hvor de dedikere deres nuværende liv til at tjene en i Strax-familien til gengæld for, at de så kan komme højere op i rangstigen i deres næste liv alt efter deres mesters præstationer. Idéen er, at de så modtager noget af mesterens præstationer som deres egen, og at de derfor får ‘god karma’. Det er dog uhørt, at en livstjener lever længere end sin mester. Derfor forventes det, at en livstjener begår selvmord i sorg over sin mesters død eller i skam over, at det var mesteren og ikke dem selv, der gik bort.

#### Religiøs kultur

***Ægteskab og samvær.*** Som Strax kan man kun gifte sig, hvis man er myndig, og et ægteskab er monogamt og varer livstid, da de tror på den sande kærlighed. Man kan dog godt blive gift igen, hvis ens partner går bort. Når man gifter sig som Strax beholder man altid Strax navnet. Ægtefællen kan ikke modtaget Strax navnet, og kan højest modtaget navnet ‘Af Strax’. Dog kan deres børn selvfølgelig få valget om at blive myndige i Strax.

Samvær med flere er helt normalt i Strax i perioder. Når man ikke er myndig er det helt normalt, at man har massere af samleje med forskellige personer og måske deltager i orgier, da man er ung, under oplæring og at kærligheden ses som uskyldig. Når man bliver myndig er det dog en anden sag. Der skal man holde sig ren, indtil man finder sin sande kærlighed, som man kan gifte sig med. Når man så er gift, er det helt normalt, at man har massere af elskere.

***Begravelser.*** Strax forhold til døden er en smule forskellig alt efter, hvordan den er forekommet. Strax tror meget på genfødsel, og át ens præstationer i livet har en ret stor betydning for, om hvad status, man bliver genfødt som i sit næste liv. Dette er også en af grunden til, at mange i Strax går meget målrettet efter at blive helte eller erobrere, da de gerne vil have retten til at blive genfødt ind i Strax-linjen. Så når en fra Strax dør, så er stemningen til begravelsen meget forskellig. Hvis personen ikke har udrettet noget af værdi, så er det en sørgelig død, da det er et farvel. Hvis det til gengæld er en helt, der er udrettet en masse og har levet et liv med rene følelser i Celas navn, vil der bliver fejret med fest, god mad og euforiserende planter. Dette er dog ikke noget folk som sådan aftaler offentligt, da en persons præstationer bør være indforstået. Derfor oplever man af og til misforståelser, hvor at nogle til en begravelse har festet, mens andre har sørget.

*Hævn* er noget, som spiller en stor rolle ved en sørgelig død, da de nærmeste til den afdøde skal forsøge at hævne, hvem end, der var skyldige i så tragisk en hændelse. - *Hævnbørn* er en koncept baseret på denne idé om, at man skal hævne et barn, der er død af naturlige årsager eller lignende. Så kan hævnen være at få et nyt barn, som skal veje op for det tidligere barn. Hævnbørn har dog meget modgang i livet, da de sjældent er ønsket og kun er født af princip.

*Afskyer* man en person i familien er det meget uset, at man slår dem ihjel. Det man i stedet kan gøre er at sabotere dem, som man foragters, eventyr og præstationer, så at deres næste liv bliver mindre værdigt. Denne taktisk ses der ikke som sådan ned på, da det gør heltens præstation det mere interessant, hvis de gennemfører og at sabotøren risikerer sit eget omdømme, hvis den fejler.

***Reinkanation.*** Som beskrevet under ‘begravelser’, så er fylder reinkarnation en del for medlemmer af hus Strax. Generelt er det en tro om, at de fleste i hus Strax har en lille smule af deres helte fra fortiden i sig, og derfor er det meget normalt at sige noget i stil med “Du har vel nok ‘Øksens’ krigeriske sind,” og så faktisk tro, at det er fordi, der lever en smule af Alexandra ‘Øksen’ Strax i personen.

En meget sjælden gang imellem sker det dog, at en kombination af monarken og Strax magistrene bliver enige om, at der er en ren genfødsel af en person i slægten. I så falde, vil personen så vidt som muligt modtage hvad end land, titler og venskaber, de før har haft.

***Gaver.*** Hus Strax er generelt meget æstetiske, hvilket betyder at gode gaver betyder meget for dem. En gave kan dog være mange ting. Alt fra at sende 3 af slægtens meget eksotiske kameler, der kun kan findes på øerne, til hovedet af det fæle monster, der har hærget på deres marker.

***Eventyr*** har en kæmpe værdi for familien og lægger til grund for næsten alle dele af samfundet. Idéen om, at man drager ud på en rejse med et mål, og at man så kommer tilbage som et nyt menneske og med en historie, der kan imponere, er alt noget, som fanger familien ufatteligt meget. Det er også meget vigtigt for Strax familien, at man kan prale med sine præstationer, hvilket også kommer til udtryk i de adeliges titler og myndighedsritualer. Strax finder det også uhøfligt, hvis ikke man husker at nævne et omtalt medlems præstationer, når man taler om en person.

***Religiøsitet.*** Hus Strax tror på Panteonet og har derfor mere eller mindre et godt forhold til alle de 10 gudeånder. Strax føler dog selv, at de har et helt unikt forhold til Cela, guden for følelser og har baseret meget af deres samfund på denne. De fleste helligdage og traditioner, som de udretter vil også være relateret til Cela. Desuden er de også hyppigt tilbeder af Sulin, når de tager på rejser eller Veran, når de er på sørejser. Nogle af Strax hovedslægten vil også være meget tilbøjelige til at bede til Solis i hemmelighed for stabiliteten i samfundet.

Hus Strax har det dog mest stramt med guden Taran for tanker, da de mener at intuitionerne og den hurtige handlekraft baseret på ens følelser er meget mere værd end den langtrukne og ineffektive eftertanke. Desuden har de det lidt stramt med Mortag, da de er livsnydere, og ser i sidste ende kun døden som en ny chance for at leve i et nyt liv.

#### Ridderorden

I Strax kongeriget kan man være to forskellige former for ridder. Enten en normal ridder af Strax eller en Ridder af Celas Kårde.

***Store armbevægelser*** er et udtryk for en person med følelserne ude på tøjet, hvilket de fleste i hus Strax finder ufatteligt attraktivt.

***Folk der siger ja*** viser at de er med på det meste og tager imod livet med glæde og positivitet. Det er med på den sidste, og det kan gøre en fra Strax helt blød i knæene.

***Ar*** er et udtryk for, at man har levet og udfordret sig selv. Her er der dog en underliggende forståelse af, at hvis man så finder ud af, at arret er kommet af noget, der er knap så imponerende, kan det være et moodkill.

#### Faste udtryk i slægten

*“Hæder går ej i arv”* - Dette er husets overordnede ord. Men ordene menes der, at du selvfølgelig skal have respekt for din forfædres gerning som familie, men at det individuelle medlem aktivt skal gøre sig fortjent til sin personlige hæder ved at udrette noget i sin livstid.

*“Ej hviler de kronede hoved”* - Dette bruges primært af hovedslægten og ledene poster i huset og betyder, at man som leder altid skal være i gang og bære sit ansvar.

*“Sværdet mod solen”* - Dette udtryk benyttes hyppigt at Celas Kårde, når de drager på eventyr eller i krig.

### **Slægtens Historie**

#### Slægtens fødsel:

Familien Strax stammer helt tilbage fra tredjebarnet af Stordronning Sarie Lendis, Malou Lendis. I år 13 EI, året efter at Sarie Lendis blev kronet stordronning, valgte hun at uddelegere de sydlige øer af Bendar regionen Norsey og Sorsey til sin datter Malou Lendis og derved gøre hende til hertuginde. Her tog hun navnet Strax og startede sin gren af Lendis slægten i disse øer. Malou bosatte sig i Ebora, hvor hun byggede sit lille rige. Trods det egentligt meget fjendtlige vejr, fik Strax slægten en god indtjening på at opdyrke jorden og på fiskeri og told i Bendar fjorden.

#### De sydlige øer:

Malous ældste søn Terverus Strax, fik dog nok af det relativt barske vejr på disse øer og drog på eventyr mod de sydlige øer. Her slog han sig ned med sit følge på øen, som de kaldte Strax, og byggede byen Tervera. Da Tervererus skulle overtage storhertug titlen fra sin mor, rejste han tilbage til Ebora for at styre sin del af Lendis riget, men tog mange ferier til de varme øer- Mange af de andre børn til Strax familien rejste hen til øerne, som småbaroner eller for at bo i fred, i relativ harmoni med øens indbyggere, da de som udgangspunkt bare ignorerede hinanden.

To generationer senere, under Hertuginde Sarie Strax I, begyndte familien at se øernes potentiale for eventyr, hvorefter familiens riddere og hertugindes børn ville tage deres følge med på eventyr i de uudforskede lande for at besejre monstre og finde skatte. Sarie blev kendt for at dræbe dragen Itrafa, og bar dens skæl som kjole. De forholdt sig relativt gode venner med Giel folkefærdet ud mod havet, men begyndte at irritere Ysir folkefærdet længere inde i landet. Der var derfor konflikt mellem Strax og Ysir folket i mange år, mens Strax blot havde et lille område af Strax øen. Strax folket begyndte også lige så småt at udvide deres grænser, hvilket også begyndte at provokere Giel folket omkring 200 EI. Og trods Strax familien på ingen måde havde kontrol over øerne, ville de i det politiske spil mod de andre adelsslægter i Amos påstå, at de havde magten dernede.

#### Invasionen af syden

I 232 EI besluttede Strax’ hovedfamilien, ledt af Hertug Lendinus Strax II, at det var på tide, at man lavede et stort angreb mod de lokale stammer på Stax øerne, for at overtage området en gang for alle, og for at han kunne anskaffe sig titlen som storhertug. Herefter med støtte fra Lendis hovedfamilien, erobrede han alle de sydlige øer i løbet af 2 år. Politisk bad Strax, som havde bibeholdt den gode relation til Lendis familien, om assistance for at sætte de lokale stammer på plads. Så i offentlighedens øjne, var der blot tale om en disciplinering af lokalbefolkningen. Dette begivenhed bliver i offentligheden kaldt “Lendinus II’s løftede pegefinger”. Flere huse var involveret på Lendis' opfordring, dog mest markant var hjælpen fra Lendis' egen hær, Hus Maldor og Hus Valerio.

#### Monarken af Syden

I 267 EI gik oprøret i gang, hvilket var katastrofalt for Strax slægten. Familien var kendt for sit nære samarbejde med lendis slægten og derfor blev både Storhertug Lendinus Strax II og næsten alle hans børn slået ihjel. Med dem mistede de også magten over Norsey og Sorsey. Malou Strax III, som var fjerde barn i Strax linjen sad dog sikkert i Tervera og blev familiens storhertug. Da Lendisslægten blev erklæret uddød erklærede Malous sig som dronning af Strax øerne. Mange af de Strax-tro borgere fra Norsey og Sorsey valgte at emigrere til Strax øerne for at undgå andre adelsslægters styre. På de sydlige øer udviklede der sig så småt en kultur, hvor stammefolkene ville arbejde for næsten slaveløn, mens de privilegerede og rige mennesker originalt fra Norsey og Sorsey øerne ville leve i sus og dus i pæne bygninger i byerne. Kun de få fra de forskellige øer, der valgte at overgive magten til familien for selv at få indflydelse har selv landområder og penge at gøre med. Disse har ofte et endnu værre ryg hos lokalbefolkningen end Strax adelen.

I 280 EI, begyndte dronningen at opføre sig anderledes, som har gjort hende meget inaktiv og gjort at der kun er få, der hører fra eller ser til hende. Dette har betydet, at hendes børn (Spillerne) efterfølgende har repræsenteret familien uden hende, hvilket er gået relativt godt, selvom der stadigvæk er meget utilfredshed blandt lokalbefolkningen. Rygtet går på, at Dronningen måske er meget syg, men det er svært at få bekræftet.

### Vigtige navne i familien

#### Familiens overhovedet og regeringstid

* Hertuginde Malou Lendis I, d. 52.1.13 EI til d. 17.3.66 EI
* Hertug Terverus Strax I, d. 17.3.66. EI til d. 4.1.83 EI
* Hertug Lendinus Strax I, d. 4.1.83 EI til 71.4.112 EI
* Hertuginde Sarie Strax I, d. 71.3.112 EI til d. 32.2.146 EI
* Hertug Terverus Strax II, d. 32.2.146 EI til d. 13.1.180 EI
* Hertuginde Malou Strax II, d 13.1.180 EI til d. 1.2.215 EI
* Hertruginde Sarie Strax II, d. 1.2.216 EI til d. 50.2.230 EI
* Storhertug Lendinus Strax II, d. 50.2.230 EI til d. 64.4.267 EI
* Dronning Malou Strax III, d. 65.4.267EI til nu

#### Kendte navne i familien

* Ridder Alexandra “Øksen” Strax, datter af Hertug Terverus Strax II